– Адзенне самога князя, сімвалы яго праўлення, конскія даспехі, аброці – на ўсё гэта звярталася ўвага, – пракаментаваў старшы навуковы супрацоўнік Лідскага гістарычна-мастацкага музея, кандыдат геаграфічных навук Валерый Сліўкін. – Але гэта не ўсё. Гедымін не толькі ўладальнік дзяржавы, але і будаўнік нашага горада, Лідскага замка. Гэты момант таксама трэба было адлюстраваць у скульптуры. Яшчэ адна абавязковая ўмова – антывандальнасць помніка.